Wenner bekendgemaak van Maroela se kaggelhout-kompetisie(Foto: Shutterstock) Wat is dan nou geselliger as ŉ vuurtjie of ŉ kaggel in die winter? Op koue wintersaande is dit die lekkerste om jou voor die vlamme tuis te maak met ŉ beker warmsjokolade. Maroela wil seker maak jou wintersaande is ook gevul met die geselligheid en hitte wat ŉ kaggel of ŉ vuurtjie kan bied. Wilhelm van Wyk van Bloemfontein is die gelukkige wenner van ons braaihout/kaggelhout-kompetisie. Hy wen hout ter waarde van R5 000 om hom in die ysige Bloemfonteinwinters warm te hou. Geluk, Wilhelm!